BusinessPhone – ACD-supervisor
Arbejde som agent

## Klarmelding

Klarmeldingsfunktionen giver dig en bestemt periode fra afslutning af et ACD-opkald, indtil det næste ACD-opkald kommer. Klarmeldingsfunktionen kan konfigureres på tre forskellige måder:

- Automatisk klarmeldingstid

Efter en programmeret tid gør systemet dig automatisk tilgængelig for nye ACD-opkald. I dette tilfælde har du ingen klarmeldingstast på din telefon.

- Automatisk klarmeldingstid med klarmeldingstast

Klarmeldingstiden kan afsluttes ved at trykke på klarmeldingstasten. Det er også muligt at vente, indtil systemet gør dig tilgængelig for yderligere ACD-opkald, efter at den faste klarmeldingstid er udløbet.

- Manuel klarmeldingstid

Ved at trykke på den programmerede klarmeldingstast kan du selv beslutte, hvornår du er klar til at besvare nye ACD-opkald.

Klarmeldingstiden kan også blive vist på telefonens display i stedet for ACD-køinformationen (kun under klarmeldingstiden).

#### Den resterende klarmeldingstid vises

Den viste klarmeldingstid vil tælle ned (trin á 5 sekunder) fra den programmerede faste klarmeldingstid, indtil klarmeldingstiden er udløbet eller der er trykket på klarmeldingstasten.

Bemærk:

En programmeret fast klarmeldingstid på mindre end 5 sekunder vil ikke blive vist.

#### Den forløbne klarmeldingstid vises

Hvis der ikke anvendes nogen fast klarmeldingstid, vil klarmeldingstiden tælle op, indtil der trykkes på klarmeldingstasten.

Bemærk:

Efter en periode på 59:55 minutter bliver den viste forløbne klarmeldingstid ikke længere opdateret.

© Ericsson Enterprise 2004