BusinessPhone – ACD-supervisor

## BEA-systemoversigt

BusinessPhone Extension Assistant gør konfigurationen af BusinessPhone-lokalnumre hurtig og simpel, så enhver Windows-bruger kan udføre den. Funktioner, som f.eks. individuelle kortnumre, viderestillingsindstillinger og tildeling af funktionstaster, kan alle udføres fra de displaybaserede vinduer og menuer, som er nemme at følge.

Ved hjælp af BusinessPhone Extension Assistant kan brugerne tilpasse tast-systemparametre, så de passer til deres egne specielle betjeningsbehov.

### BusinessPhone-kommunikationsplatform

BusinessPhone 250, BusinessPhone 128i- og BusinessPhone 50-digitaltelefonsystemerne er kerneelementerne i BusinessPhone-kontorkommunikationsløsningen. BusinessPhone 250 er beregnet til organisationer med behov for mellem 20 og 200 lokalnumre på en enkelt lokalitet, og BusinessPhone 50 tilbyder en økonomisk løsning til organisationer med behov for mellem 8 og 64 lokalnumre. Alt systemhardware og -software i BusinessPhone-løsningen er modulopbygget. Derved kan det tilpasses mange forskellige kapacitets- og funktionskrav og giver til enhver tid mulighed for yderligere systemudvidelse og funktionsforbedring.

Ved hjælp af forskellige kombinationer af hardware- og softwaremoduler kan BusinessPhone-kernesystemet konfigureres som:

- et tast-system uden central telefonist
- et telefonist-betjent PBX
- et multi-PBX, som kan betjene flere firmaer eller divisioner
- et automatisk call distribution (ACD)-system
- et hotelsystem

Netværkspakker tillader også BusinessPhone-systemer at blive integreret i digitale virksomhedsnetværk, der betjener flere steder på én gang.

BusinessPhone-kernesystemet har et antal indbyggede funktioner, som forbedrer håndteringen af opkald og medvirker til generel effektivitet og information i enhver organisation. Disse omfatter mulighed for ISDN- og IP-tilslutning til pc, konference mellem op til seks personer, tekst- og voice-meddelelser, navnekatalog, viderestillingsfaciliteter og brugervenlige telefoner med programmerbare taster og tekst-displays. Der kan føjes et stort antal valgfrie faciliteter til kernesystemet for at skabe løsninger, der opfylder mere specifikke forretningsbehov, f.eks.:

- integrerede trådløse lokalnumre til komplet mobilitet inden for virksomheden
- en callcenter-løsning med automatisk call distribution (ACD)- og management information-system (MIS) til firmaer, hvis forretning afhænger af telefontjeneste
- et avanceret voice-meddelelsessystem til Voice Response, ekstern adgang og andre voice-forespørgsels- og -meddelelsesapplikationer
- computerteknologiintegration (CTI)-pakker, der forbinder pc og netværk til telefonsystemet for at forbedre produktiviteten og informationsdelingen
- netværksoptioner, der muliggør integration af BusinessPhone-systemer i digitale private voice- og data-netværk
- en specialiseret “gæstfriheds”-løsning til anvendelse i f.eks. hoteller, konferencecentre og hospitaler med op til 300 lokalnumre.

### BusinessPhone-telefoner

BusinessPhone-produktprogrammet omfatter fire digitale systemtelefoner, et telefonistapparat og specielle Ericsson analoge telefoner til BusinessPhone-systemet.

#### Dialog 4220 Lite

Dialog 4220 Lite er en “starter”-telefon med funktionstaster med LED-indikatorer, 4 taster med dobbeltfunktion til brugerprogrammering, meddelelsesfunktioner og kortnummeropkald, indbygget højttaler og lydstyrke.

#### Dialog 4222 Office

Dialog 4222 Office har også funktionstaster med LED-indikatorer, fire taster med dobbeltfunktion til brugerprogrammering og kortnummeropkald, en integreret hovedsætfunktion/-tilslutning, indbygget håndfri funktion og LCD-display med plads til 40 tegn. To linietaster med ledig-på-linie-2 adgang, som sikrer, at der ikke mistes vigtige opkald. Der kan sluttes et ekstra tastpanel til Dialog 4222 Office.

#### Dialog 4223 Professional

Dialog 4223 Professional har 10 taster med dobbeltfunktion med LED-indikatorer. Heraf kan fire af dem brugerprogrammeres til lokalnummerfunktioner som f.eks. viderestilling eller forbigåelse af viderestilling. Det justerbare LCD-display med 120 tegn viser opkalds-ID, opkaldsstatus og meddelelsesinformation og leder sammen med menutasterne brugeren gennem systemfunktionerne. Telefonen kan også bruges til at programmere nogle af systemkonfigurationerne, som f.eks. konfiguration af PBX eller tastsystem, og leveres med indbygget håndfri funktion. Der kan sluttes op til fire yderligere tastpaneler med hver 17 programbare taster til hver telefon.

#### Dialog 4224 Operator

Dialog 4224 har tre taster med dobbeltfunktion og 13 permanente funktionstaster med LED-indikatorer. LCD-displayet med 200 tegn viser opkalds-ID, opkaldsstatus og meddelelsesinformation og leder sammen med menutasterne brugeren gennem systemfunktionerne. Telefonen kan også bruges til at programmere nogle af systemkonfigurationerne, som f.eks. PBX- eller tastsystem-konfigurationer og leveres med indbygget håndfri funktion. Der kan sluttes op til fire yderligere tastpaneler med hver 17 programbare taster til hver telefon.

#### Dialog 3210 Basic

Dialog 3210 Basic – en digital “starter”-telefon, der omfatter otte funktionstaster med LED-indikatorer, indbygget højttaler, lydstyrkekontrol, kortnummeropkald og meddelelsesfunktioner.

#### Dialog 3211 Economyplus

Dialog 3211 Economyplus har 15 funktionstaster (12 med LED-indikatorer), for taster med dobbeltfunktion til brugerprogrammering og kortnummeropkald og indbygget håndfri funktion. To linietaster med ledig-på-linie 2-adgang, som hjælper til sikring af, at der ikke mistes vigtige opkald.

#### Dialog 3212 Standard

Dialog 3212 Standard omfatter alle funktioner i Economyplus-telefonen plus et 40-tegns LCD-display til visning af opkaldsstatus, identifikation af den opkaldende person og meddelelsesinformation.

#### Dialog 3213 Executive

Dialog 3213 Executive har 25 taster med dobbeltfunktion (22 med LED-indikatorer). Heraf kan 14 af dem brugerprogrammeres til lokalnummerfunktioner som f.eks. viderestilling eller forbigåelse af viderestilling. Det justerbare LCD-display med 120 tegn viser opkalds-ID, opkaldsstatus og meddelelsesinformation og leder sammen med menutasterne brugeren gennem systemfunktionerne. Telefonen kan også bruges til at programmere nogle af systemkonfigurationerne, som f.eks. PBX- eller tastsystem-konfigurationer, og leveres med indbygget håndfri funktion. Der kan tilsluttes op til fire sidemoduler, hver med 17 programmerbare taster, til telefonen for at give op til i alt 82 dobbeltfunktionstaster.

#### Dialog 3214 Operator

Dialog Operator 3214 har tre permanente funktionstaster med dobbeltfunktion og 15 permanente funktionstaster med LED-indikatorer. Det justerbare LCD-display med 200 tegn viser opkalds-ID, opkaldsstatus og meddelelsesinformation og leder sammen med menutasterne brugeren gennem systemfunktionerne. Telefonen kan også bruges til at programmere nogle af systemkonfigurationerne, som f.eks. PBX- eller tastsystem-konfigurationer og leveres med indbygget håndfri funktion. Der kan tilsluttes op til fire sidemoduler, hver med 17 programmerbare taster til telefonen for at give op til i alt 71 dobbeltfunktionstaster.

#### IP-telefoner Dialog 4425/Dialog 3413

Dialog 4425/Dialog 3413 er en fuld-funktions IP-telefon, som kombinerer styrken af et eksisterende datanet og BusinessPhone-PBX til at levere telefoni-, data- og multimediekommunikation, uden at det er nødvendigt at installere nye kabler. Dialog 4425/Dialog 3413 hjælper de ansattes fjernarbejde, så opkald kan besvares på en fjerntliggende position.

#### Analoge telefoner

Der kan også sluttes analoge telefoner, faxapparater og modemer til BusinessPhone-systemet.

F.eks.: ERICSSON analogtelefon PREMIUM, Dialog 3185:

### Systemfunktioner

Dette afsnit omfatter korte beskrivelser af de funktioner, der kan styres af BusinessPhone Extension Assistant.

#### Navnekatalognummer

Et navnekatalognummer er et nummer, der er tildelt et lokalnummer- eller en bylinieposition eller en facilitet eller gruppefunktion i BusinessPhone-systemet. Nummeret kan være et vilkårligt nummer mellem et og fire cifre, som ikke forårsager en nummerkonflikt. En nummerkonflikt opstår, når det ikke er muligt at differentiere mellem to numre, når de kaldes op.

Eksempel: hvis nummeret 203 tildeles, vil alle firecifrede numre, der begynder med 203, være i konflikt med hinanden (2030-2039).

#### Navnekatalog

Navnekataloget omfatter tekst-poster, der kan associeres med et navnekatalognummer. Et internt navnekatalog behandler lokalnumre og andre systemnumre, og et eksternt navnekatalog behandler fælles kortnumre. Hver post kan være op til maks. 35 tegn og kan inddeles i felter ved at indsætte et mellemrum mellem informationen for hvert felt. Navnekataloget kan bruges til at søge efter poster fra en telefon og udskrives efter ønske. Navnekatalog-informationen vises på en telefon i afkortet form, idet displays for 20 tegn viser de første 12 navnekatalogtegn, og displays for 40 tegn viser de første 20 navnekatalogtegn.

#### Individuelle kortnumre

Et individuelt kortnummer er et nummer, der programmeres af en bruger til anvendelse på et individuelt lokalnummer. Nummeret er normalt et almindeligt anvendt nummer, der ikke er inkluderet i systemets fælles kortnumre.

Brugere med Dialog 4220 Lite-, Dialog 4222 Office-, Dialog 4223 Professional/Dialog 3123 Executive-telefoner eller Dialog 4224 Operator/Dialog- 3214 Operator-apparater har adgang til de individuelle kortnumre via den sekundære funktion på en programmerbar tast eller via tastaturet. Brugere af analoge telefoner af typen Dialog 3210 Basic, Dialog 3211 Economyplus & 3212 Standard og IP-telefoner af typen Dialog 4425/Dialog 3413 har adgang til de individuelle kortnumre via tastaturet.

Individuelle kortnumre indstilles normalt via telefonen, men det er desuden muligt at udføre dette ved hjælp af BusinessPhone Extension Assistant.

#### Tandemkonfiguration

Tandemkonfiguration omfatter to telefoner, der arbejder som en enkelt enhed. Den mest almindelige tandemkonfiguration består af en tilsluttet bordtelefon og en trådløs telefon.

Én af telefonerne er defineret som den “Primære” og den anden som den “Sekundære”. Hver telefon har sit eget nummer, men når tandemtilstanden er aktiv, er der adgang til begge telefonerne via masternummeret, og slavenummeret er deaktiveret.

Det er muligt at lade telefonerne være permanent i tandemtilstand eller at have en sekundær telefon tilsluttet, som kan kobles til og fra tandemtilstanden.

Når primær- og sekundærtelefonerne arbejder i tandemtilstand, vil indkommende opkald behandle begge telefoner som en enkelt enhed. Det er dog muligt at bruge begge telefoner separat til udgående opkald, selvom de befinder sig i tandemtilstand.

#### Meddelelsessystem

BusinessPhone-meddelelsessystemet gør det muligt for en bruger at sende korte meddelelser til andre brugeres lokalnumre og giver desuden et kontrolniveau og mulighed for kvittering af meddelelser.

Meddelelser kan omfatte en simpel indikation med anmodning om at blive kaldt op, korte tekstmeddelelser indtastet via telefonens tastatur eller voice-meddelelser. Den type telefon, der er tilsluttet lokalnummeret, bestemmer de mulige typer af meddelelser og kontrol.

##### Grundlæggende funktioner

De følgende funktioner danner grundlag for meddelelsessystemet:

- Kald mig op-meddelelse
  Kald mig op-meddelelser indikeres af en lampe på digitale telefoner. En meddelelsestast gør det muligt for brugeren at etablere forbindelse direkte til senderen
- Tekstmeddelelser
  Tekstmeddelelser indtastet på tastaturet kan sendes fra og til telefoner med et display. En Meddelelse venter-lampe indikerer tilstedeværelsen af en meddelelse.
- Voice-meddelelser
  Voice-meddelelser, der er optaget ved telefonen, kan sendes fra Dialog 4223 Professional/Dialog 3213 Executive- og Dialog 4224 Operator/Dialog 3214 Operator-telefoner til alle typer telefoner. En ny meddelelse angives af en meddelelseslampe eller af en særlig tone, som kan høres, når håndsættet er løftet.

##### Ekstrafunktioner

Følgende ekstrafunktioner er kun tilgængelige på Dialog 4223 Professional/Dialog 3213 Executive- og Dialog 4224 Operator/Dialog 3214-telefoner:

- Seriemeddelelser
  Seriemeddelelser er meddelelser, der sendes til mere end ét lokalnummer. Meddelelserne forbliver aktive og slettes ikke, før alle modtagere har læst eller lyttet til en meddelelse.
- Kontrol af meddelelsessystem
  Systemet tillader altid lokalnummerbrugere at kontrollere deres egne meddelelser, men giver også mulighed for, at autoriserede personer kan kontrollere andre meddelelser og mulighed for lagring af specificerede meddelelser, selv efter at de er slettet af modtagerne. Disse funktioner er værdifulde i serviceorganisationer, hvor det kan blive krævet at personer, der styrer meddelelser, af sikkerhedsmæssige årsager skal bruge et password.
- Automatisk returnering af meddelelser
  Systemet gør det muligt at definere, at en meddelelse, som er blevet lagret i en bestemt tid, uden at den er blevet læst eller aflyttet, skal sendes tilbage til afsenderen, forudsat at afsenderen har en telefon med et display.

##### Fælles mailbox-system

Det fælles mailbox-system omfatter 16 mailboxe, hver med deres egne navnekatalognumre. Der kan lægges meddelelser i en fælles mailbox, når et lokalnummer viderestilles til navnekatalognummeret for én af de fælles mailboxe. Meddelelser, der lægges i en fælles mailbox, kan hentes fra ethvert lokalnummer, der har adgang til de fælles mailboxe. Man kan også få adgang til fælles mailboxe fra en ekstern telefon ved at foretage opkald til mailbox-navnekatalognummeret og anvende et sikkerhedspassword.

##### Individuelt mailbox-system

BusinessPhones individuelle mailbox-system gør det muligt at tildele hvert lokalnummer en individuel mailbox. Indkommende opkald til et lokalnummer kan viderestilles til lokalnummerets individuelle mailbox, hvor den opkaldende kan blive bedt om at lægge en meddelelse. Hvor det er anvendeligt, vil meddelelseslampen på telefonen indikere, at der er en meddelelse. Meddelelser kan hentes enten ved hjælp af meddelelsestasten på telefonen, der er tilknyttet en mailbox, eller ved at kalde op til det individuelle mailbox-system og det relevante lokalnummer. Hvor der kræves sikkerhed, kan adgangen til systemet sikres ved hjælp af et password.

#### HOTLINE

Hotline er en funktion, der gør det muligt at opsætte et lokalnummer, så et opkald automatisk foretages til et foruddefineret nummer, når telefonens håndsæt løftes, eller når en bruger trykker på TIL/FRA-tasten. Et hotline-lokalnummer kan indstilles til at reagere straks eller efter en programmeret forsinkelse. Hvis der programmeres en forsinkelse, kan brugeren forbigå hotline-funktionen ved at indtaste et andet nummer under forsinkelsestiden.

#### Automatisk tilbagekald

Automatisk tilbagekald er en funktion, der gør det muligt at forespørge et tilbagekald fra et lokalnummer, der enten er optaget eller ikke besvarer opkaldet. Tilbagekaldet sker, når det igangværende opkald afsluttes, hvis lokalnummeret var optaget, eller efter det næste opkald er foretaget (det er tilstrækkeligt at løfte røret) fra lokalnummeret, hvis det første opkald ikke blev besvaret.

#### Besvar en parkeret bylinie

Denne funktion gør det muligt for en bruger at indtrække en parkeret bylinie, enten ved hjælp af en programmeret tast eller ved at indtaste bylinienummeret.

#### Viderestilling

BusinessPhone-viderestillingssystemet gør det muligt for en organisation at styre kommunikationen på en måde, der tilfredsstiller såvel den opkaldendes som den kaldte parts krav. Systemet yder sine tjenester til de opkaldende personer via mulighederne for viderestilling samtidig med, at de ansatte i virksomheden kan opretholde et nødvendigt niveau af kontrol over deres tilgængelighed på tidspunkter, hvor det er nødvendigt at undgå forstyrrelser.

BusinessPhone-viderestilling omfatter følgende funktioner:

- Fast viderestilling
- Individuel viderestilling
- Medflytning
- Viderestilling når trådløs telefon ikke er tilgængelig
- Viderestillet lokalnummer (omgå viderestilling)

##### Fast viderestilling

Den faste viderestillingsfunktion er baseret på en enkelt foruddefineret svareposition for et lokalnummer og enten et lokalnummer uden betingelser eller et lokalnummer baseret på betingelser.

Anvendelse af en enkelt svareposition forenkler virksomhedens styring af viderestillingerne, mens de betingede viderestillingsmuligheder sikrer, at der kan tilbydes en god service til de berørte parter. Svarepositionen kan være en vilkårlig af følgende typer af navnekatalognumre.

- Voice Response
- Fælles kortnummer
- Lokalnummer
- Fælles mailbox
- Fiktivt nummer
- Gruppenummer
- Voice
- Telefonist

De faktorer, der styrer faste viderestillinger, kan sammenfattes som følger

- Viderestillinger kan være enten ubetingede (direkte) eller betingede
- Både ubetingede og betingede viderestillinger kan indstilles separat for interne/eksterne opkald.
- Betingede viderestillinger kan indstilles med reference til følgende betingelser:

- Kaldte part er optaget
- Kaldte lokalnummer svarer ikke

##### Individuel viderestilling

Individuel viderestilling tillader en bruger at viderestille opkald til hans lokalnummer til et andet navnekatalognummer efter eget valg. Den individuelle viderestillingsprocedure udføres normalt fra brugerens lokalnummer og til et vilkårligt navnekatalognummer inklusive eksterne numre, der er tilgængelige via fælles kortnumre. Udover den normale opsætningsprocedure kan BusinessPhone Configuration Manager anvendes til opsætning af individuel viderestilling for lokalnumre.

##### Medflytning

Medflytning gør det muligt for brugeren at modtage opkald på hans eller hendes lokalnummer fra alle telefoner i virksomheden.

Hvis et lokalnummers bruger indstiller medflytning til brugerens eget navnekatalognummer, er det muligt at udnytte medflytningsfunktionen til at flytte telefonen fra enhver svareposition.

##### Viderestilling når trådløs telefon ikke er tilgængelig

Når der anvendes trådløs telefon kan det ske, at denne midlertidigt er utilgængelig pga. manglende rækkevide eller lav batteistand. I sådanne tilfælde tilbyder BusinessPhone specifikke viderestillingsfaciliteter med separate viderestillingsalternativer for interne og eksterne opkald.

##### Viderestillet lokalnummer (omgå viderestilling)

I særlige tilfælde kan det være nødvendigt at forbinde opkald til et lokalnummer, selvom opkald til lokalnummeret skal viderestilles. BusinessPhone gør det muligt for bestemte lokalnumre at forbigå viderestilling for at kontakte det ønskede lokalnummer. Tildelingen af bypass-tilladelse styres via tjenesteklasseindstillinger og bør anvendes med forsigtighed.

#### Voice-meddelelser

Bortset fra voice mail og højttalersøgning omfatter BusinessPhone-voice-systemet også muligheden for at give voice-meddelelser.

Voice-meddelelser er meddelelser, der gives til indkommende eksterne opkald, når opkaldet dirigeres til enten bylinie-svarepositionen eller til bylinie-viderestillingspositionen.

Der kan gives forskellige meddelelser afhængig af, om positionen er optaget eller ikke og med hensyn til dag-/natstilling.

Når der gives en meddelelse for en ikke-optaget position, er det muligt at afbryde meddelelsen og straks besvare opkaldet.

#### Transport

Transport er en funktion, der gør det muligt for en bruger at transportere et opkald til et andet lokalnummer. Den bruger, der igangsætter en transport, behøver ikke nødvendigvis at vente for at se, om den nye opkaldte part besvarer opkaldet, før transporten aktiveres. Hvor vent-funktionen er tilladt, kan et opkald transporteres til et optaget lokalnummer.

Når opkald transporteres før de besvares, og den nye part ikke svarer, vil opkaldet blive returneret til det lokalnummer, der igangsatte transporten.

#### Konference

BusinessPhone-konference er en funktion, der muliggør, at op til seks parter forbindes med hinanden. Systemet kan behandle adskillige konferencer med maksimalt 63 parter, der er i konferenceforbindelse samtidig. Konferenceforbindelser kan etableres både med interne og eksterne linier.

#### Fælles hold

Funktionen “Fælles hold” gør det muligt at parkere et opkald på dit lokalnummer og indtrække opkaldet på ethvert andet lokalnummer inden for et minut. Før fælles hold kan anvendes, skal BusinessPhone-fælles-hold-tasten indstilles. For at indtrække et opkald, der er på fælles hold, skal du kalde op til det lokalnummer, der har sat opkaldet på hold og derefter trykke på en foruddefineret numerisk tast. Dette giver dig mulighed for at bevæge dig frit og samtidig opretholde din kommunikation, ligesom det giver andre mulighed for at indtrække opkald, som du har sat på fælles hold, hvor det er nødvendigt.

#### Identifikation af diverse opkald

Identifikation af diverse opkald gør det muligt for en bruger at forespørge identifikation af diverse opkald. For at kunne bruge denne funktion skal der være oprettet en aftale med en netværksoperatør, og brugeren skal have tilladelse til at bruge denne tjeneste.

#### Fax-lokalnummer

Et fax-lokalnummer er et lokalnummer, der er specielt programmeret til at behandle indkommende faxer.

En fax tilsluttes via et analogt lokalnummer.

#### Holde

Igangværende opkald kan midlertidigt parkeres, så de senere kan hentes tilbage eller trækkes ind fra et andet lokalnummer (fælles eller individuelt).

#### Privat bylinie

En privat bylinie er en bylinie, der kun kan anvendes af et bestemt lokalnummer. Indkommende trafik på bylinien kalder direkte op til det bestemte lokalnummer, enten som individuel svareposition eller via en ekstern linietast. Når linien er forbundet, kan det indkommende opkald frit transporteres til en anden part efter ønske.

#### Gruppefunktioner

Det er i BusinessPhone muligt at opsætte grupper af abonnenter, som behandler bestemte typer forretningsopgaver. Denne type drift giver en effektiv anvendelse af ressourcerne, når de opkaldende personer behøver adgang til en funktion frem for en person.

##### Indtrækningsgruppe

En opkalds indtrækningsgruppe er en gruppe af lokalnumre med individuelle numre. Gruppens medlemmer har imidlertid en indtrækningskode, som de bruger til at besvare et opkald, der ringer på ethvert andet gruppemedlems lokalnummer.

Med denne type gruppe bliver opkald besvaret af det enkelte medlem af gruppen, der blev ringet op, hvis det er muligt. Alternativt kan et hvilket som helst andet medlem af gruppen trække opkaldet ind og håndtere det.

##### Indtrækning af fælles opkald

En fælles opkaldsindtrækningsgruppe omfatter en gruppe af lokalnumre med et enkelt gruppenummer og en programmeret indtrækningstast på hvert lokalnummer. Et indkommende opkald til gruppen ringer på alle gruppens ledige lokalnumre, og ethvert gruppemedlem kan indtrække opkaldet via sin indtrækningstast.

##### Højttalersøgning

BusinessPhone kan håndtere otte højttalersøgegrupper. En højttalersøgegruppe omfatter en gruppe af lokalnumre, der er udstyret med højttalertelefoner. Et personsøgesignal og en meddelelse kan sendes til gruppen fra ethvert lokalnummer, der har en personsøgetast svarende til gruppen. Ethvert medlem af gruppen kan derefter besvare opkaldet fra enhver telefon, der har en personsøgetast svarende til gruppen.

Et lokalnummer kan være medlem af mere end én søgegruppe, men skal have en individuel personsøgetast for hver gruppe, som lokalnummeret er medlem af.

#### Informationssystem

BusinessPhone-informationssystemet giver den opkaldende person information vedrørende det kaldte lokalnummer, uden at det er nødvendigt med en viderestilling. Normalt vil denne information bestå af en fraværsinformation, når en bruger ikke er tilgængelig og kan indstilles enten af lokalnummerets bruger eller en anden autoriseret person, som f.eks. en telefonist eller en sekretær. Systemet kan behandle tre forskellige typer information, som f.eks.:

- Foruddefineret information, der omfatter årsagen til fraværet og forventet tidspunkt for tilbagevenden.
- Frit optaget voice-information og standard voice-data og information om tidspunkt.
- Fri tekstinformation, der er indlæst via en executive-telefon eller et telefonistapparat.

Alle tre typer information kan gøres tilgængelige for interne opkaldende personer, og om nødvendigt kan der gives voice-information til eksterne opkaldende personer. Individuel adgangstilladelse er nødvendig for at være i stand til at udnytte de tre informationsmetoder og styre informationen til andre brugere.

Foruddefineret information indstilles ved at vælge et nummer, der refererer til programmeret information som følger:

1 |  |  | Tidspunkt for tilbagevenden, tilbage (tid) |
2 |  | Dato for tilbagevenden, tilbage (dato) |
3 |  | Frokost, tilbage (tid) |
4 |  | Møde, tilbage (tid) |
5 |  | Ferie, tilbage (dato) |
6 |  | Sygdom, tilbage (dato) |
7 |  | Tilbage (tid) |

Voice-information optages på telefonen uden behov for ekstraudstyr og fri tekstinformation indtastes via telefonens tastatur.

#### Hemmeligt opkaldsnummer

Denne sikkerhedsfunktion forhindrer, at information om den opkaldte part vises. Dette er især formålstjenligt, når opkald f.eks. viderestilles til private numre uden for normal kontortid.

#### Telefonist

Telefonistfunktionen gør det muligt, at én eller flere telefonister kan behandle indkommende opkald via både et fælles nummer og en kø og via individuelle telefonistnumre og køer. For at aflaste telefonisterne fra det konstante behov for at sige velkomstbeskeden til opkaldende personer er det muligt at give en individuel voice-velkomstbesked, inden der etableres taleforbindelse mellem den opkaldende og telefonisten. Desuden er det muligt, når alle telefonister er optaget, at give en kø-meddelelse til en opkaldende person, som er sat i kø, indtil en telefonist er ledig.

#### Påmindelsestjeneste

Brugeren kan indstille tidspunktet for en påmindelse. På dette tidspunkt vil lokalnummeret afgive en speciel ringetone.

#### Gæstfrihed

BusinessPhone-gæstfrihedsløsninger inkluderer et specielt program af gæste-, receptions- og administrationstelefoner og valgfrie pc-baserede pakker, der er udviklet til at understøtte avancerede kommunikationer og gæstetjenester i gæstfrihedsbaserede omgivelser, som f.eks. hoteller, konferencecentre og hospitaler.

#### Callcenter

BusinessPhone-callcenterløsninger omfatter specialist forretningskommunikation, der understøtter højkapacitets behandling af indgående og udgående opkald, hovedsageligt beregnet til kundeservice-applikationer. BusinessPhone-callcenterløsningen kombinerer ACD (Automatic Call Distribution), intelligente voice-meddelelser og et ledelsesinformationssystem, der forbedrer virksomhedens kundeservice via opkaldsdistribution, præstationsovervågning og realtids- og langtids-ressourcestyring.

#### Yderligere information

BusinessPhone-brugervejledninger

© Ericsson Enterprise 2004